பெரும்பாலும் நாட்டுப்புறக் காதல் , தொழில் செய்யுமிடங்களில் தான் பிறக்கிறது. வண்டிக்காரன் பாடும் தெம்மாங்குப் பாடல்களில் காதல் சுவையைக் காணலாம். உறவில் இன்பம் காண்பதும் , பிரிவில் வேதனையடைவதும் பாடலின் பொருளாக அமையும். 3.1.6 தொழில் பாடல்கள் மனிதர்கள் கூடித் தொழில் செய்யும்போது அக்கூட்டுறவில் பிறப்பவை தொழில் பாடல்கள். தொழில் பாடல்களிலே அன்பு மலர்வதையும் , பாசம் பொங்குவதையும் , உழைப்பின் ஆர்வத்தையும் , நன்மையில் ஈடுபாட்டையும் , தீமையில் வெறுப்பையும் காணலாம். தொழில் பாடல்கள் தொழிலாளர்களது இன்ப துன்பங்களையும் ,